text: Kommune vil genbruge byggeaffald i nyt byggeri
  18 oktober 2017 kl. 14.14
  En tysk kaserne fra 2. verdenskrig skal bruges igen til at bygge en ny børnehave. Byggeaffald er en værdifuld ressource. 
  Byggeaffald udgør næsten en tredjedel af alt affald i Danmark. Det er en værdifuld ressource, der kan genanvendes og bruges til nye byggerier.
  Det er tanken bag et nyt forsøg i Kolding, hvor en gammel tysk kaserne fra 1943 skal genbruges.
  Lige nu er Kolding Kommune og en gruppe private virksomheder ved at undersøge, hvor meget af en gammel forladt barak der kan bruges til at bygge en ny børnehave.
  Projektets formål er også at finde ud af, hvordan man kan lave gode forretningsmodeller på at genbruge byggematerialer. Børnehaven skal være færdig i 2019.
  Se et klip med projektet her:
  
  